|  |  |
| --- | --- |
| Inciemā | 2018. gada 15.septembrī |

**LATVIJAS PAUERLIFTINGA FEDERĀCIJAS**

**TIESNEŠU KOMITEJAS** **NOLIKUMS Nr. 02/18**

(Apstiprināts LPF valdes sēdē 2018. gada 08. decembrī)

1. **Nolikumā lietotie termini:**
	1. **Latvijas Pauerliftinga Federācija** (turpmāk - **LPF**) ir vienīgā leģitīmā sporta federācija (kompetentā iestāde) Latvijā, kurai ir tiesības vadīt un koordinēt darbu, spēka trīscīņā un tās disciplīnās Latvijā, rīkot jebkāda līmeņa nacionālās un starptautiskās sacensības.
	2. **Starptautiskā Pauerliftinga federācija** (saīsinātais lietojums turpmāk tekstā: **IPF**), (angliski – International Powerlifting federation), vienīgā, starptautiski atzītā, pauerliftinga (spēka trīscīņas un tās kustību) sporta federācija pasaulē, kuras pārstāvis Latvijā ir LPF.
	3. **Latvijas Pauerliftinga Federācijas Tiesnešu komiteja** (turpmāk – **LPF Tiesnešu komiteja**), pastāvīga, uz LPF valdes pilnvaru laiku apstiprināta institūcija, kura savu funkciju ietvaros izveido, vada un koordinē nacionāla mēroga tiesnešu un sacensību sekretāru apmācības un izaugsmes sistēmu.
2. **Vispārīgie noteikumi:**
	1. LPF Tiesnešu komitejas darba mērķis ir izveidot, vadīt un koordinēt nacionāla mēroga tiesnešu un sacensību sekretāru apmācības un izaugsmes sistēmu, kas spētu sagatavot kompetentus tiesnešus un sacensību sekretārus dažāda ranga sacensību nodrošināšanai visos Latvijas reģionos (Nacionālā kategorija), un starptautisko (IPF kategorija) tiesnešu sagatavošana.
	2. LPF Tiesnešu komiteja savā darbībā ievēro Latvijas Republikas Satversmi, likumus, Ministru Kabineta noteikumus, IPF noteikumus, Pasaules Antidopinga kodeksa noteikumus, LPF statūtus, noteikumus, nolikumus, līgumus, lēmumus, rīkojumus un šo nolikumu.
	3. LPF Tiesnešu komiteju izveido, reorganizē un likvidē LPF valde saskaņā ar tās lēmumu.
	4. LPF Tiesnešu komiteja pilda savus uzdevumus, sadarbojoties ar citām LPF komitejām, komisijām, LPF valdi, LPF biedriem, biedru kandidātiem, komandām, sportistiem un treneriem, citām federācijām, pašvaldībām, citām juridiskām personām.
3. **LPF Tiesnešu komitejas uzdevumi un tiesības:**
	1. LPF Tiesnešu komitejas darba uzdevumi ir:
		1. Tiesnešu un sacensību sekretāru apzināšana, reģistrācija, uzskaite;
		2. Tiesnešu un sacensību sekretāru datu bāzes jeb reģistra uzturēšana LPF oficiālajā interneta mājas lapā: <http://www.powerliftings.lv>;
		3. Tiesnešu un sacensību sekretāru akreditācijas un sertificēšanas darba organizēšana (iesniegumu saņemšana, reģistrēšana. Eksāmenu organizēšana, dokumentu noformēšana un nosūtīšana);
		4. Tiesnešu un sacensību sekretāru nominācija un tā sastāva organizēšana LPF rīkotajās sacensībās;
		5. LPF Tiesnešu komitejas darba reglamentējošo dokumentu sagatavošana;
		6. Tiesnešu un sacensību sekretāru semināru, sanāksmju un kursu organizēšana sadarbībā ar LPF biedriem;
		7. Tiesnešu un sacensību sekretāru darba analīze, novērtēšana sacensību sezonas laikā;
		8. Aktuālas informācijas (izmaiņas noteikumos, komentāri par noteikumu interpretāciju, u.t.t.) publicēšana LPF oficiālajā interneta mājas lapā: <http://www.powerliftings.lv>.
4. **Citi noteikumi:**

**4.1.** LPF Tiesnešukomiteja nav tiesīga izlemt jautājumus, kuru izskatīšana ir LPF kopsapulces, valdes vai citu LPF institūciju kompetencē saskaņā ar LPF statūtiem.

**4.2.** LPF valdei ir tiesības atsaukt LPF Tiesnešu komitejas pieņemtos lēmumus, ja tie ir pretrunā ar LPF statūtos, šajā nolikumā vai citos normatīvajos dokumentos noteikto.

**4.3.** LPF Tiesnešu komitejai nav tiesību pārstāvēt LPF attiecībās ar trešajām personām vai LPF vārdā pieņemt lēmumus un parakstīt dokumentus, ja vien LPF valde nav izsniegusi atsevišķu pilnvaru.

**4.4.** Atzīt par spēku zaudējošu Latvijas Pauerliftinga federācijas 2017.gada 09.septembra nolikumu Nr.02/17 „PAR LATVIJAS PAUERLIFTINGA FEDERĀCIJAS TIESNEŠU KOMITEJU”.

**4.5.** Šis Nolikums stājas spēkā tā pieņemšanas dienā un tiek publicēti LPF oficiālajā interneta mājas lapā: <http://www.powerliftings.lv>.

1. **Saistošie dokumenti:**

**5.1.** Šī nolikuma neatņemamā sastāvdaļa ir:

**5.1.1.** Latvijas Pauerliftinga Federācijas Sacensību sekretāru darbības organizācijas, akreditācijas un sertifikācijas nolikums Nr.03/18.

**5.1.2.** Latvijas Pauerliftinga Federācijas Tiesnešu darbības organizācijas, akreditācijas un sertifikācijas nolikums Nr.04/18.

\_\_\_\_\_\_\_\_\_\_\_\_\_\_\_\_\_

**Andrejs Rožlapa**

LPF valdes priekšsēdētājs